Muistisairauksien erityispätevyyttä suorittavan lääkärin

**LOKIKIRJA**

 Koulutettavan nimi:

 Ilmoittautuminen (pvm.):

**Erityispätevyysohjelmasta vastaa ja erityispätevyyshakemukset käsittelee** **Muistisairauksien erityispätevyystoimikunta**, johon ovat nimenneet jäsenen Suomen Neurologinen Yhdistys, Suomen Geriatrit, Suomen Psykogeriatrinen Yhdistys, Yleislääketieteen yhdistys, Societas Gerontologica Fennica sekä Suomen Alzheimer-tutkimusseura.

Jäsenet:

Prof. neurologian el Anne Koivisto (pj.)

Prof. geriatrian el Maria Nuotio

LT, neurologian ja psykiatrian el Terhi Rantamäki-Häkkinen (siht.)

Dosentti, neurologian el Johanna Krüger

Dosentti, geriatrian el Hanna-Maria Roitto

Sähköposti:

terhi.rantamaki-hakkinen@hus.fi

anne.koivisto@fimnet.fi / anne.koivisto@hus.fi

**Kouluttajat:** Kussakin toimintayksikössä työskentelevät seniorilääkärit

**Tervetuloa hankkimaan muistisairauksien erityispätevyyttä!**

**Suosittelemme lukemaan nämä ohjeet sekä ohjeet Suomen Lääkäriliiton erityispätevyyssivuiltamme huolellisesti. Käy erityispätevyyssivuilla säännöllisesti lukemassa ohjeet huomioiden, että ohjeita saatetaan päivittää.**

**Lääkäriliiton www.sivut:**

**https://www.laakariliitto.fi/palvelut/koulutukset/erityispatevyydet/muistisairaudet/**

Erityispätevyyden suorittaminen edellyttää Lääkäriliiton hyväksymien ohjeiden mukaan erikoislääkärin tutkintoa neurologian, geriatrian, psykiatrian, yleislääketieteen, työterveyshuollon tai muulla soveltuvalla erikoisalalla.  Perustellusta syystä erityispätevyys voidaan hyväksyä myös erikoistumattomalle lääkärille. Erityispätevyyden myöntäminen edellyttää hakijalta Suomen Lääkäriliiton jäsenyyttä. Lisäksi edellytetään

* Käytännön työskentelyä hyväksytyissä koulutuspaikoissa vähintään 2 vuoden ajan.
* Teoreettista kurssimuotoista koulutusta yhteensä 150 tuntia.
* Vähintään 6 muistisairauksiin liittyvää referaattia kansainvälisissä lehdissä julkaistuista tieteellisistä artikkeleista tai liittämällä mukaan omia muistisairauksiin liittyviä julkaisuja (joissa ensimmäinen tai toinen kirjoittaja). Referaateista 2 voi korvata pitämällään muistisairauksiin liittyvällä koulutuksella, mutta näiden sisällöstä kirjoitetaan tiivistelmät. Nämä kaikki liitetään mukaan hakemukseen portfolion ohessa.
* Portfolion esittämistä erityispätevyyttä hakiessa. Portfolio käydään läpi mentorin kanssa ennen erityispätevyyshakemuksen lähettämistä.

Lokikirja on omaan käyttöösi ja sen tarkoitus on tukea perehtymistäsi muistisairauksiin. Lokikirjamerkintöjesi avulla sinä ja mentorisi voitte seurata kliinisen palvelun ja kurssimuotoisen koulutuksen kertymistä. Tämä lokikirja on nimenomaan teidän käyttöönne. Lokikirjaan merkitään myös vapaamuotoinen koulutus, kuten esitelmät, kirjallisuus- ja kokousreferaatit, julkaisut yms. Sen liitteenä on tärkeätä säilyttää alkuperäiset todistukset jokaisesta koulutusjaksosta ja tapahtumasta. Niitä saatetaan pyytää nähtäväksi Portfoliota arvioitaessa.

**OHJEITA LOKIKIRJAN KÄYTÖSTÄ**

Jokaiselle erityispätevyyttä tavoittelevalle lääkärille nimetään erityispätevöitymisen alussa **henkilökohtainen mentori**. Hän toimii neuvonantajanasi yleisissä koulutukseen liittyvissä asioissa ja auttaa Sinua henkilökohtaisen kouluttautumissuunnitelmasi laatimisessa. Kunkin koulutusjakson tai toimipaikan seniorilääkärit toimivat **kouluttajina**, jotka vastaavat osaltaan koulutuksen sisällöstä.

On tarkoitus, että henkilökohtainen mentori ja koulutettava tapaavat 1–2 kertaa lukuvuoden aikana. Tapaamiset dokumentoidaan lokikirjaan. Tapaamiset voidaan toteuttaa myös etäyhteydellä. Koulutuksen **arvioinnin** tarkoituksena on seurata omaa kehitystäsi ja antaa myös palautetta koulutusjärjestelmän kehittämiseksi. Itsearvioinnin kohteina ovat tiedot, kliiniset taidot sekä vuorovaikutustaidot. Tiedoilla tarkoitamme paitsi teoreettisia tietoja muistisairauksista myös muistisairauksien hoitoketjujen tuntemusta sekä tiedonhankinnan hallintaa. Taitoihin kuuluu kliininen tutkimus ja aputieteiden riittävä käytännön hallinta. Vuorovaikutustaidot tarkoittavat erikoislääkärille tyypillisiä johtamistehtäviä, työskentelyä moniammatillisissa tiimeissä sekä työryhmän jäsenten, potilaiden ja omaisten kanssa kommunikaatiota sekä ajoittain syntyvien ongelmatilanteiden hallintaa.

Oppimistavoitteiden itsearviointilomake on kumulatiivinen. Sitä ei tarvitse välttämättä käydä läpi jokaisen mentori/ohjaajatapaamisen yhteydessä. Pidämme tarkoituksenmukaisena, että koulutettavan edistymistä arvioidaan yksityiskohtaisesti noin kerran vuodessa. Arviointi perustuu koulutettavan itsensä ylläpitämään lomakkeeseen, koska seniorilääkärit työskentelevät usein vain osan ajasta koulutettavan kanssa samassa toimipisteessä.

Arviointi suoritetaan aihepiireittäin ja siinä voi käyttää soveltuvilta osin seuraavaa asteikkoa:

1. Minulla on erityispätevyyskoulutusta aloittavan lääkärin tieto/taitotaso
2. Hallitsen joitakin tämän aihepiirin asioita rutiininomaisesti
3. Hallitsen useita tämän aihepiirin asioita rutiininomaisesti
4. Arvioin pystyväni toimimaan itsenäisesti tämän alan erikoislääkärin tehtävässä

Koulutettavana vastaat itse lokikirjan tietojen ajantasaisuudesta ja oikeellisuudesta. Tämä lokikirja on Lääkäriliiton hyväksymä.

**Koulutuksen yleiskuvaus**

Muistisairauksien erityispätevyys suoritetaan pääosin erikoislääkäritutkinnon suorittamisen jälkeen. Tavoitteena on perehtyä monipuolisesti ja laaja-alaisesti muistisairauksien oireisiin, niiden tunnistamiseen, patofysiologiaan, diagnostiikkaan sekä kokonaisvaltaiseen hoitoon ja kuntoutukseen. Koulutus edellyttää yhteensä 2 vuotta täysipäiväistä työskentelyä (osa-aikainen vastaavasti pidennettynä) yksikössä, jossa merkittävässä määrin hoidetaan muistisairaita. Koulutukseen voidaan hyväksyä myös ennen erikoislääkärin tutkintoa suoritettua työskentelyä . Tästä käytännön työskentelystä vähintään 6kk tulee suorittaa neurologisessa tai geriatrisessa yksikössä muistisairauksien tutkimukseen ja hoitoon keskittyneellä muistipoliklinikalla, jossa kouluttajana toimii muistisairauksien erityispätevyyden omaava erikoislääkäri. Vähintään 3 kk työskentelystä tulee suorittaa sellaisella vuodeosastolla tai laitoksessa tai ympärivuorokautista hoitoa antavassa yksikössä, jossa hoidetaan merkittävässä määrin muistisairaita; esimerkiksi psykogeriatriset osastot, geriatriset vuodeosastot, tietyt pitkäaikaishoitopaikat, jne. Enintään 6 kk käytännön työskentelystä voi korvata aivoterveyteen, muistiin tai muistisairauksiin liittyvällä kliinisellä tai perustutkimukseen liittyvällä tutkimustyöllä.

Koulutuksen keskeiset teoreettiset tavoitteet ja kliiniset valmiudet ovat seuraavat:

Aivoterveys ja muistisairauksien vaaratekijöiden tunnistaminen ja hoito

Hallita aivoterveyden periaatteet ja muistisairauksien vaaratekijöiden tunnistaminen ja hoito.

Muistioireiden ja muiden kognitiivisten oireiden tunnistaminen ja hoito

Tuntea muistin toiminta, muut muistisairauksien kognitiiviset oireet, kognitiivisten oireiden toissijaiset syyt, erotusdiagnostiikka (mm. depressio, delirium, amnestinen syndrooma, lievä kognitiivinen heikentyminen, etenevä muistisairaus) sekä ei-etenevien muistioireiden ja -sairauksien hoito.

Etenevät muistisairaudet

Tuntea hyvin muistisairauksien patofysiologia, genetiikka, neuropsykologia, kliiniset piirteet, neuropsykiatristen oireiden tunnistaminen ja hoito, erotusdiagnostiikka, muistisairauksien kulku ja ennuste sekä kokonaisvaltainen hoito. Sairauden vaikeusasteen arvioinnin osaaminen on myös tärkeätä.

Diagnostiset menetelmät

Olla selvillä neuropsykologian perusteista, neuroradiologiasta, biologisista merkkitekijöistä, toimintakyvyn eri ulottuvuuksien arvioinnista (kognitio, mieliala, fyysinen toimintakyky, neuropsykiatriset oireet) muistisairauksien osalta sekä muiden näihin sairauksiin liittyvien oireiden ja seurausten arvioiminen (ravitsemustila, omaisten kuormittuneisuus, elämänlaatu).

Muistisairaan hoito ja kuntoutus

Ymmärtää muistisairauksien kohdennettu lääkehoito, neuropsykiatristen oireiden hoito (lääkkeillä ja ilman), liikunnallinen, kognitiivinen ja ravitsemuksellinen kuntoutus, sopeutumisvalmennus, muistikoordinaattorin tarjoaman tuen mahdollisuudet, omaisen tukeminen, ympärivuorokautinen hoito ja terminaalivaiheen hoito.

Hoidon hallinnointi ja suunnittelu

Alaan liittyvä lainsäädäntö ja Kelan ohjeet. Potilaan ja omaisen taloudelliset etuudet sekä palvelujärjestelmän tarjoamat tukimahdollisuudet, kysymykset oikeustoimikelpoisuudesta, ajokyvystä, aseluvasta, edunvalvonnasta. Hoidon porrastus, hoidon suunnittelu väestötasolla ja valmius eettisten kysymysten pohdintaan.

**Toimipaikkakoulutus**

Osallistuminen toimipaikkakoulutukseen tai sellaisessa kouluttajana toimiminen kannattaa kirjata lokikirjaan osana teoreettista koulutusta tai omatoimista oppimista.

**Teoreettinen kurssimuotoinen koulutus**

Muistisairauksiin liittyvää teoreettista kurssimuotoista koulutusta on hankittava vähintään 150 tuntia, josta vähintään puolet tulee suorittaa erikoislääkäritutkinnon suorittamisen jälkeen. Näitä järjestävät mm. erikoislääkäriyhdistykset, yliopistot ja sairaalat, Suomen Alzheimer-tutkimusseura, Societas Gerontologica Fennica ja Suomen muistiasiantuntijat ja muut kuten HY Neurologiaseminaari muistisairauksia koskevilta osin. Koulutukseen kelpaavat myös muistisairauksiin liittyvät kansainväliset kongressit ja seminaarit soveltuvin osin (suositeltavia ovat muun muassa AAIC, ADPD, Kuopio Alzheimer symposium, NMCC, ISFTD, VasCog, Hydrocephalus kongressi). Jos olet osallistunut niin sanottuihin yleiskoulutuksiin kuten Geriatripäivät, Neurologipäivät, Lääkäripäivät tai EAN tai EuGMS kongressit Sinun tulee liittää koulutusohjelma liitteeksi ja itse laskea lokikirjaan muistisairauksiin kohdentuva koulutus (tuntimäärät). Jos olet osallistunut muistisairauksiin kohdentuvaan toimipaikka- tai alueelliseen koulutukseen, lisää koulutuksen ohjelma ja koulutustunnit lokikirjaan.

**KOULUTUKSEN ARVIOINTI**

Mentori arvioi ja tarvittaessa ohjaa koulutettavan edistymistä työsuoritusten ja kahdenkeskisten palautekeskustelujen perusteella säännöllisin väliajoin. Mentoreina toimivat muistisairauksien erityispätevyyden jo saaneet erikoislääkärit. Koulutuksen edistymistä seurataan lokikirjan avulla tehdyn kouluttautumissuunnitelman pohjalta. Mentorin ja kouluttautujan kanssa säännöllisesti käydyistä keskusteluista tehdään merkinnät kouluttautujan lokikirjaan.

**PORTFOLIO**

Erityispätevyyden saaminen edellyttää hyväksytyn portfolion esittämistä. Portfoliolomake löytyy myös Lääkäriliiton nettisivuilta (https://www.laakariliitto.fi/palvelut/koulutukset/erityispatevyydet/muistisairaudet/). Tämän tulee sisältää näyttö muistisairauksien osaamisesta ja kyvystä kehittää oman alueen muistipotilaiden hoitoa. Siihen tehdään yhteenveto koulutuksestasi, liitetään Lokikirjan taulukot ja laaditut referaatit (tarkista ystävällisesti portfoliota kootessasi päivitetty ohjeet SLL:n erityispätevyyssivuiltamme). Pyydettäessä toimitetaan myös koulutustodistukset portfolion liitteenä.

**HENKILÖKOHTAINEN KOULUTUSSUUNNITELMA**

**Pätevöittävä koulutus yhteensä 2 v, josta muistipoliklinikan palvelua vähintään 6kk ja ympärivuorokautisen hoidon palvelua vähintään 3kk.**

**KÄYTÄNNÖN KOULUTUS**

|  |  |  |  |
| --- | --- | --- | --- |
| Koulutuspaikka  | Erikoisala  | Aika\*  | Lisätietoja  |
|   |   |   |   |
|  |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|  |  |  |  |
|  |  |  |  |
|  |  |  |  |
|  |  |  |  |

**TOTEUTUNUT KÄYTÄNNÖN KOULUTUS (LIITETÄÄN PORTFOLIOON)**

**Pätevöittävä koulutus yhteensä 2 v, josta muistipoliklinikan palvelua vähintään 6kk ja ympärivuorokautisen hoidon palvelua vähintään 3kk.**

|  |  |  |  |
| --- | --- | --- | --- |
| Koulutuspaikka  | Erikoisala  | Aika\*  | Lisätietoja  |
|   |   |   |   |
|  |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|   |  |  |  |
|  |  |  |  |
|  |  |  |  |
|  |  |  |  |
|  |  |  |  |

\* Erityispätevöitymiseen hyväksyttävä aika (v, kk) Laske itse muistisairaiden parissa työskennelty aika (esim geriatrian poliklinikalla olet työskennellyt 1 kk, mutta muistipoliklinikkaa oli 2 vk, jolloin merkitset palveluksi 2 vk).

Koulutusyksikköinä voivat toimia neurologiset, geriatriset tai psykogeriatriset yksiköt sekä erikoislääkärijohtoiset perusterveydenhuollon vanhustenhoidon yksiköt (m.l. kotihoito) ja eräät pitkäaikaishoidon yksiköt. Kouluttajina toimivat alaan perehtyneet erikoislääkärit.

### Itsearviointi

1. Minulla on aloittavan erityispätevyyttä suorittavan lääkärin tieto/taitotaso
2. Hallitsen joitakin tämän aihepiirin asioita rutiininomaisesti
3. Hallitsen useita tämän aihepiirin asioita rutiininomaisesti
4. Arvioin pystyväni toimimaan itsenäisesti erityispätevyyden omaavan lääkärin tehtävässä

 1 2 3 4

|  |  |  |  |
| --- | --- | --- | --- |
|  |  |  |  |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |   |   |   |
|  |  |  |  |
|  |  |  |  |

 AIVOTERVEYS, VAARATEKIJÄT

 KOGNITIIVISET OIREET

KOGNITION MUUTOKSEN TUNNISTUS

KOGNITION KL. SEURANTA (TESTIT)

 NEUROPSYKOLOGIA

 ETENEVÄT MUISTISAIRAUDET

 AIVOJEN KUVANTAMINEN

 MUUT BIOLOGISET MERKKITEKIJÄT

 NEUROPATOLOGIA

 TOIMINTAKYVYN ARVIOINTI

 MUISTISAIRAAN HOITO

 NEUROPSYKIATRISTEN OIREIDEN ARVIOINTI

 NEUROPSYKIATRISTEN OIREIDEN HOITO

 MUISTISAIRAAN RAVITSEMUS

 MUISTISAIRAAN KUNTOUTUS

 HOIDON SEURANTA

 SAIRAUDEN VAIKEUSASTEEN ARVIOINTI

 HOIDON SUUNNITTELU

 OIKEUSTOIMIKELPOISUUDEN ARVIOINTI

 AJOTERVEYS

Oma arviointini (vapaamuotoinen teksti haluttaessa):

**TEOREETTINEN KURSSIMUOTOINEN KOULUTUS** (150 tuntia, kongressit, seminaarit, alueelliset ja valtakunnalliset koulutukset, toimipaikkakoulutus jne.)

**Liitetään portfolioon**.

|  |  |  |
| --- | --- | --- |
| Pvm  | Koulutustilaisuus  | Muistisairauksiin kohdentunut aika (t) \* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|   |   |   |
|  **Yhteensä** |  **Kaikkien koulutusten muistisairauksiin kohdentunut koulutus** |  **/h** |

\* Erityispätevöitymiseen hyväksyttävä aika (merkitään tunteina). Laske itse muistisairauksiin kohdentuva koulutus tunteina. Esimerkiksi Lääkäripäivät 3 vrk, mutta muistisairauksien koulutusta 4 h. Merkitset vain tuon 4 h ja session otsikon esimerkiksi Lääkäripäivät 202…, Helsinki: Muistisairauksien kehittyvä diagnostiikka 4 h,

Tai EUGMS 202…, kaupunki, Therapies under development for Alzheimer’s disease/ New biomarkers for AD, yht 3 h

**esitelmät, kirjallisuus- ja kokousreferaatit, julkaisut**

|  |  |  |
| --- | --- | --- |
| Pvm  |  ESITELMÄ, KIRJALLISUUS- JA KOKOUSREFERAATTI (aihe) , JULKAISUT | Mentori nähnyt |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**MENTORITAPAAMISET**

|  |  |  |
| --- | --- | --- |
| pvm  | Mentori | Huom.  |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |